b'\n_START_ARTICLE_\nErle Kont\n_START_PARAGRAPH_\nErle Kont (s\xc3\xbcndinud 8. veebruaril 1995 Tartus) on eesti klarnetist, kes alustas oma haridusteed Tartu 1. Muusikakoolis Tiit Veigeli juhendamisel. Edasised \xc3\xb5pingud toimusid Tartu Heino Elleri nimelises Muusikakoolis, kus tema \xc3\xb5petajaks oli T\xc3\xb5nu Kalm. 2014. aastal p\xc3\xa4lvis ta noore \xc3\xb5petlase stipendiumi \xc3\xb5ppimaks Sibeliuse Akadeemias klassikalise muusika interpretatsiooni, kus ta oli esmalt professor Harri M\xc3\xa4ki ja hiljem tuntuima n\xc3\xbc\xc3\xbcdismuusika klarnetisti Kari Kriikku klarnetiklassis. _NEWLINE_Kont on samuti mitmete noorte eesti heliloojate teoste esmaesitaja. Ta on esmaettekandnud Marta-Liisa Talveti, Kaisa Kuslapuu, Anni Avi, Gerta Raidma, Saimi-Ester Kortelaineni, Algis Pauljukaitise, Marili Tomingase ning Heidi Hassineni teoseid._NEWLINE_2017. aastal asutas Erle Kont n\xc3\xbc\xc3\xbcdismuusika organisatsiooni TaHe, mille eesm\xc3\xa4rgiks on eesti heliloojate muusika tutvustamine kodu- ja v\xc3\xa4lismaal ning kaasaegse muusika kuulajaskonna laiendamine Tartus. TaHe \xc3\xbchendab Tartu piirkonnas tegutsevaid heliloojaid, interpreete ja kaasaegse muusika s\xc3\xb5pru.'